8.1.2010 Den Europæiske Unions Tidende L 4/89 AFGØRELSER RÅDETS BESLUTNING af 20. november 2009 om Republikken Polens myndigheders ydelse af statsstøtte til køb af landbrugsjord mellem den 1. januar 2010 og den 31. december 2013 (2010/10/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 88, stk. 2, tredje afsnit, ) under henvisning til begæring indgivet af Republikken Polens regering den 28. september 2009, og ud fra følgende betragtninger: (1) — Den 28. september 2009 fremsatte Polen en begæring til (6) Rådet om i overensstemmelse med traktatens artikel 88, stk. 2, tredje afsnit, at beslutte, at Republikken Polens plan om at yde national støtte til polske landmænd til køb af landbrugsjord er forenelig med fællesmarkedet. (2) — De polske landbrugsbedrifters ugunstige arealstruktur, de lave direkte betalinger, som Polen modtager i kraft af indfasningsmekanismen i den polske tiltrædelsesakt, og den uforholdsmæssigt høje arbejdskraftindsats sammen- lignet med udbyttet resulterer i lave landbrugsindkomster, der faldt yderligere i 2008 på grund af den lavere værdi af betalingerne til landmændene efter faldet på 10 % i euroens vekselkurs. (3) — Den stadig dybere verdensøkonomiske recession i 2009, der skyldes den globale krise, har ramt de polske land- brugsbedrifter på grund af både manglende efterspørgsel og kraftigt faldende købspriser: Hvedepriserne er faldet med ca. 45 % og rugpriserne med ca. 60 % i forhold til marts 2008, mens prisen på mælk i juli i år var 9,5 % lavere end i juli 2008. (4) — Priserne på landbrugsinput som f.eks. gødning, pesticider, foder og brændstof er fortsat steget i år, hvilket har haft katastrofal indvirkning på landmændenes levestandard. Det er sandsynligt, at vilkårene vil fortsætte med at blive forværret for mange polske landbrugsbedrifters vedkommende, hvilket vil medføre en stigning i antallet af landbofamilier, der risikerer at blive ramt af fattigdom. Polske landmænds indkomstsituation er blevet yderligere forværret i 2009 på grund af tab, der anslås til ca. 240 mio. PLN, på 130000 hektar landbrugsjord som følge af oversvømmelser i 11 af i alt 16 vojvodskaber (provinser). Ledigheden i landdistrikterne steg i første kvartal af 2009 sammenlignet med sidste år, og der er risiko for, at den vil stige yderligere. National støtte skulle hjælpe ledige til at skifte til landbrug ved at give dem mulighed for at købe landbrugsjord. Den skulle også give landmænd, der ernærer sig ved semisubsistenslandbrug, men ikke længere er beskæftiget i ikke-landbrugssektorer, lejlighed til at forbedre deres bedrifters arealstruktur med det formål at sikre, at deres landbrugsindkomst garanterer dem en basal levestandard. Den skulle endvidere lette salget af landbrugsjord, der ejes af ledige, som har brug for kapital til at blive selvstændige. Priserne på landbrugsjord i Polen er steget betydeligt og støt siden 2007. I betragtning af landmændenes mangel på kapital, de høje renter på erhvervslån til køb af fast ejendom, herunder landbrugsjord og byggegrunde, og stramningen af bankernes betingelser for lån til landmænd i den aktu- elle krise har landmænd og især landmænd med små bedrifter ringe udsigt til at kunne optage erhvervslån til investeringer som f.eks. køb af landbrugsjord. I august 2009 lå renten for erhvervskreditter til køb af fast ejendom på mellem 6,26 % og 8,17 % p.a.